আবু বকর মুহাম্মদ ইবনে হুসাইন ইবনে আবদুল্লাহ আল-আজুর্রি (আরবি: أبو بكر محمد بن الحسين بن عبد الله الآجري البغدادي) ছিলেন দশম শতাব্দীর (হিজরি ৪র্থ শতাব্দী) একজন ইসলামী পণ্ডিত, মুহাদ্দিস ও গ্রন্থাকার। তিনি ইমাম আল-আজুর্রি নামে অধিক পরিচিত। তিনি ৯৭০ সালে মক্কায় মৃত্যুবরণ করেন।    জীবনী  তিনি পশ্চিম বাগদাদের দার আল-আজুরে জন্মগ্রহণ করেন। ইরাকের তৎকালীন প্রসিদ্ধ পণ্ডিতের কাছে পড়াশোনা করার পর তিনি মক্কায় চলে আসেন এবং সেখানে শিক্ষকতা শুরু করেন। তিনি ৩০ বছর মক্কায় বসবাস করেন এবং ৯৭০/৩২০ হিজরীতে সেখানেই মৃত্যুবরণ করেন।  আল-আজুর্রি সাধারণত শাফিঈ পণ্ডিত হিসেবে পরিচিত; তবে ইবনে আবি ইয়া'লা বলেন যে, তিনি হাম্বলী মাজহাবের অনুসারী ছিলেন।    শিক্ষকবৃন্দ  তাঁর প্রসিদ্ধ শিক্ষকবৃন্দের মধ্যে রয়েছেন:   আবু মুসলিম আল-কাজি ইব্রাহিম ইবনে আব্দুল্লাহ (মৃ.: ২৯২ হিজরি)।  আহমদ ইবনে উমর ইবনে মূসা ইবনে জানজুইহ আবুল আব্বাস আল-কাত্তান (মৃ.: ৩০৪ হিজরি)।  আবু শুয়াইব আল-হাদ্দানি।  খালাফ ইবনে আমর আল-আকবরি।  আবু খলিফা ফাদল ইবনে হাব্বাব।  মুফাদ্দাল ইবনে হাব্বাব আল-জুন্দি (মৃ.: ৩০৮ হি.)।  হারুন ইবন ইউসুফ ইবনে জিয়াদ।  কাসিম ইবনে যাকারিয়া আল-বাগদাদি (মৃ.: ৩০৫ হিজরি)।  আবু বকর ইবনে আবু দাউদ আব্দুল্লাহ ইবনে সুলায়মান ইবনে আল-আশআস আস-সিজিস্তানি (মৃ.: ৩১৬ হিজরি)।  আহমদ ইবনে ইয়াহইয়া আল-হালওয়ানি।  আবু বকর জাফর ইবনে মুহাম্মদ ইবনে হাসান আল ফারিয়াবি (মৃ.: ৩০১ হিজরি)।  আব্দুল্লাহ ইবনে আব্বাস আত-তিয়ালিসি  হামিদ ইবনে শুয়াইব আল-বালখি,  আহমদ ইবনে সাহল আল-আশনানি আল-মুকরি।    ছাত্রবৃন্দ  ঐতিহাসিক সূত্র অনুযায়ী তাঁর অনেক ছাত্র ছিলেন। তাঁদের মধ্যে রয়েছেন:   আবু নুয়াঈম ইবনে আব্দুল্লাহ আল-ইসবাহানি (হিলয়াতুল আওলিয়া গ্রন্থের রচয়িতা; মৃ.: ৪০৪ হিজরি)।  মুহাম্মদ ইবনে হুসাইন ইবনে মুফাদ্দাল আল-কাত্তান।  আবুল হাসান আল-হাম্মামি।  আব্দুর রহমান ইবনে উমর ইবনে নাহহাস।  আলী ইবনে আহমদ আল-মুকরী।  মাহমুদ ইবনে উমর আল-আকবরি।  আবুল হুসাইন আলী ইবনে মুহাম্মদ ইবনে আব্দুল্লাহ ইবনে বিশরান।  আবুল কাসিম আবদুল মালিক ইবন মুহাম্মদ ইবনে আব্দুল্লাহ ইবনে বিশরান আল-বাগদাদি (মৃত্যু: ৪০৩ হিজরি)।  ইমাম যাহাবি তাঁর তাজকিরাতুল হুফ্ফাজ নামক গ্রন্থে (১৩৬ পৃষ্ঠার পরে) উল্লেখ করেন যে, যখন তিনি মক্কায় অবস্থান করতেন, তাঁর কাছ থেকে বহু মানুষ মক্কায় হজের সময় হাদিস গ্রহণ করেছেন, বিশেষ করে মাগরিবী (পশ্চিমা) অঞ্চল থেকে আগতরা ।    মর্যাদা    আল-উলাইমি বলেন: তিনি বড় মাপের আলেমদের অন্তর্ভুক্ত ছিলেন এবং বহু বর্ণনা (হাদিস) শুনেছেন। তিনি বিশ্বস্ত, ফকীহ, আলেম ও সত্যবাদী ছিলেন।    খাতিব আল-বাগদাদি বলেন: আল-আজুর্রি ছিলেন বিশ্বস্ত, সত্যবাদী, ধার্মিক এবং তাঁর অনেক রচনা রয়েছে।   সুযুতী বলেন: তিনি ছিলেন আমলদার আলেম, সুন্নাহের অনুসারী ও ধার্মিক ব্যক্তি।   ইবন মুফলাহ হাম্বলি বলেন: তিনি ফকীহদের মধ্যে একজন বড় আলেম ছিলেন।   ইয়াকুত হামাভি বলেছেন: তিনি ছিলেন বিশ্বস্ত, যিনি বহু গ্রন্থ রচনা করেছেন। প্রথমে বাগদাদে হাদীস বর্ণনা করেন। পরে মক্কায় চলে যান এবং সেখানেই মৃত্যুবরণ করেন।   নাদীম বলেন: তিনি ছিলেন ফকীহ, নেককার ও সাধকদের অন্তর্ভুক্ত; মক্কায় অবস্থান করতেন।    দৃষ্টিভঙ্গি  ইতিহাসবিদদের মধ্যে তাঁর মাজহাব নিয়ে মতবিরোধ রয়েছে। কেউ বলেন, তিনি ইমাম শাফিঈর মাজহাবে ফিকহ শিখেছিলেন। এটি ইবনে খাল্লিকানের ওফায়াত ও তাবাকাত আশ-শাফিয়াহ গ্রন্থে উল্লেখ আছে।  অন্যদিকে কেউ বলেন যে, তিনি ইমাম আহমদ ইবনে হাম্বলের মাজহাবে ছিলেন। এটি তাবাকাত আল-হানাবিলা ও শাযারাত আদ-দাহাব গ্রন্থে পাওয়া যায়।  তিনি নিজের “কিতাব আশ-শরীআহ” গ্রন্থে বলেন (পৃ. ৩০১):"যাকে আল্লাহ্‌ কল্যাণ দিতে চান, তিনি তাকে এমন পথে পরিচালিত করেন, যে পথ আল্লাহর কিতাব (কুরআন) ও রসুলের সুন্নাহ কর্তৃক নির্দেশিত এবং সাহাবি, তাবেয়ী ও মুসলিম ইমামরা, যেমন: আওযাঈ, সুফিয়ান সাওরী, মালিক ইবনে আনাস, আহমাদ ইবন হাম্বল, কাসিম ইবনে সালাম প্রমুখ যে পথ অনুসরণ করেছেন।... যেসব মতামত বা পথকে এই বড় বড় আলেমগণ নিন্দা করেছেন, সেসব থেকে দূরে থাকা।"তাঁর আরও বলেন (পৃষ্ঠা ৪৮৮): “তোমরা নিজেদের পূর্ববর্তী ইমামদের পথ অনুসরণ করো, তাহলে সঠিক পথে চলতে পারবে এবং আল্লাহ চাইলে পরিষ্কার হেদায়াতের ওপর থাকবে।”তিনি সর্বদা বিদআতের বিরুদ্ধে ছিলেন। বিশেষ করে জিকিরের সময় সুফিদের নাচানাচি ও চিৎকার-চেঁচামেচির মতো কাজের তিনি কঠোর বিরোধিতা করতেন। তিনি তাঁর কিতাবুল আরবাঈন হাদীসান গ্রন্থে ইরবাজ ইবনে সারিয়ার হাদীসের ব্যাখ্যা করতে গিয়ে তিনি বলেন:“নবী আমাদের এমনভাবে উপদেশ দিয়েছিলেন, যাতে আমাদের অন্তর কেঁপে উঠেছিল এবং সবার চোখ অশ্রুসিক্ত হয়েছিল।   ...তিনি বলেননি যে, আমরা চিৎকার করলাম বা চেঁচামেচি করলাম বা মাথায় মারলাম বা বুকে আঘাত করলাম কিংবা দৌড়ালাম বা নাচলাম, যেমনটি অনেক অজ্ঞ লোক বর্তমান করে থাকে। এসব কিছুই বেদাত ও গোমরাহী।”       মৃত্যু   তিনি ৩৬০ হিজরি সালের মুহাররম মাসের প্রথম দিনে মক্কায় ইন্তেকাল করেন।    রচনাবলী  সংযোগ=https://en.wikipedia.org/wiki/File:Kitabe_elcharia.jpg|বাম|থাম্ব|কিতাব আল শরিয়া। বিভিন্ন ইসলামি শাস্ত্রে তিনি বহু গ্রন্থ রচনা করেছেন। তবে তার রচিত অধিকাংশ গ্রন্থই হারিয়ে গেছে। তাঁর বর্তমানে প্রচলিত কিছু গ্রন্থ হল:   কিতাব আল শরিয়া    আখলাক আল উলামা   কিতাবুল আরবাঈন ফিল হাদিস   আখলাক হামালাত আল কুরআন   আখলাক আহলে কুরআন   কিতাব আত-তাসদিক   তাহরিম আন-নারদ, ওয়াল শারঞ্জ  জাম্মুল লিওয়াত ,  কিতাব আল-গুরাবা  ইত্যাদি   তথ্যসূত্র    বিষয়শ্রেণী:৯৭০-এ মৃত্যু বিষয়শ্রেণী:ইসলামি পণ্ডিত বিষয়শ্রেণী:শাফিঈ ফিকহ পণ্ডিত